open-index/open-wikipedia-markdown huggingface dataset:
Monitoimitalo Monikko

**Monikko** on vuonna 2017 valmistunut Nurmijärven Klaukkalan urheilualueella sijaitseva monitoimitalo. Monikossa on nuorisotila Kertsi, aulakahvila ja urheilualuetta palvelevat pukuhuoneet. Monikon rakentaminen maksoi 13,5 miljoonaa euroa.
 
Salissa on teleskooppikatsomo, jossa on 332 istuinta ja tilaa 100 irtotuolia varten. Seisomapaikkoja katsomo sisäänvedettynä on 600. Noin kolmasosa Monikosta on vuokrattu taiteen perusopetuksen oppilaitosten eli Nurmijärven musiikkiopiston, Nurmijärven tanssiopiston ja Nurmijärven opiston käyttöön.

## Tapahtumia

Paikallisten muusikkojen vuonna 2013 perustama Nurmijärven musikantit ry järjestää Monikossa vuosittain syksyisin Syksy Soi! -kulttuurifestivaalin konsertteja. Syksy Soi! -konserteissa Monikossa paikallisten muusikkojen kanssa on esiintynyt muun muassa Pekka Kuusisto, Olli Mustonen ja Iiro Rantala. 

Monikossa on esiintynyt myös stand up -ryhmä All Female Panel, Benjamin Peltonen ja Nikke Ankara ja monia muita artisteja. Vuonna 2017 järjestettiin Ultimate-ysäribileet, Waldo’s Peoplen Marko Reijosen 50-vuotissyntymäpäivän kunniaksi.

## Lähteet
* Monikko - Nurmijärven monitoimitalo
* Monikon infosivu 

### Viitteet
Brandenburg-luokka (taistelulaiva)

**Brandenburg-luokka** oli Saksan keisarikunnan laivaston ensimmäisessä maailmansodassa palvellut taistelulaivaluokka, johon kuului neljä alusta.

## Alukset

## Lähteet
*
*
*

### Viitteet
Becclesin rautatieasema

**Becclesin rautatieasema** on rautatieasema Becclesin kaupungissa Suffolkissa. Se sijaitsee East Suffolk Linen varrella.

Asema avattiin 4. joulukuuta 1854. Sitä käytti 110&nbsp;774 matkustajaa kaudella 2017–2018.

## Lähteet
* 

### Viitteet
Audio-Technica

**Audio-Technica Corporation** () on Japanissa vuonna 1962 perustettu kansainvälinen äänentoistolaitteiden valmistaja, joka suunnittelee ja valmistaa ammattitason mikrofoneja, kuulokkeita, levysoittimien äänirasioita ja muita äänilaitteita, kuten levysoittimia.

## Historia
Audio-Technican perusti Hideo Matsushita Japanissa, Tokion Shinjukussa vuonna 1962. Yhtiön ensimmäinen tuote oli AT-1 äänirasia. Audio-Technican liiketoiminta kehittyi nopeasti ja yritys alkoi valmistamaan myös muita tuotteita, kuten kuulokkeita.   

## Lähteet

## Aiheesta muualla

* Audio-Technican kotisivut (Eurooppa)
Veikko Palotie

**Veikko Palotie** (21. marraskuuta 1915 – 16. heinäkuuta 1988) oli suomalainen varatuomari, asianajaja ja pääkonsuli.

Palotie valmistui oikeustieteen kandidaatiksi Helsingin yliopistosta 1943 ja sai varatuomarin arvon 1946. Pääkonsulin arvonimen hän sai 1975.

Sotapalveluksesta palattuaan Palotie oli aluksi Asianajotoimisto Rainer Wuorion palveluksessa kunnes hän perusti vuonna 1951 oman asianajotoimiston joka erikoistui yritysjuridiikkaan sekä perintö-, testamentti- ja säätiökysymyksiin. Asianajotoimisto Veikko Palotie & Co Oy toimii nykyisin nimellä Merilampi Oy. Palotie oli hallituksen jäsenenä useissa yrityksissä ja toimi lainopillisena asiantuntijana niissä.

Vuodesta 1982 alkaen Palotie keskittyi Paulon Säätiön hoitamiseen ja toiminnan kehittämiseen. Säätiön olivat perustaneet helsinkiläisen ravintola Bellevuen omistanut ravintoloitsija Reko Paulo (ent. Grigori Pawlow, 1891–1957) ja hänen vaimonsa Hulda Helén (1884–1963). Palotie toimi vuonna 1966 toimintansa aloittaneen säätiön hallituksen puheenjohtajana. Paulon Säätiö jakaa apurahoja lääketieteellisen tutkimustyön, liikesivistyksellisen tutkimus- ja koulutustyön sekä kuvataiteen ja säveltaiteen edistämiseen. Säätiön yhteyteen perustettiin vuonna 1977 Veikko Palotien rahasto joka jakaa apurahoja liikesivistystä edistäviin tarkoituksiin ja liike-elämän juridiikan tutkimiseen.

Vuonna 2009 asianajotoimisto Veikko Palotie & Co Oy ja Paulon Säätiö perustivat Veikko Palotie–palkintostipendin joka jaetaan vuosittain elinkeinoelämän kannalta mielenkiintoisten Helsingin yliopiston oikeustieteen maisterin pro gradu -tutkielmien tekijöille.

## Lähteet
Kaljaasi Valborg

**Kaljaasi Valborg** on Porvoon maalaiskunnassa vuonna 1948 rakennettu puurakenteinen purjealus. Se oli yksi Porvoon seudulla 1940- luvulla rakennetuista 41 puurunkoisesta rahtipurjealuksesta, jotka oli varustettu apukoneella. Alun perin alus oli kaksimastoinen hiekkajaala, jonka käyttötarkoitus oli hiekan rahtaaminen.  Sotien jälkeen rannikon rahtiliikenne hoidettiin juuri Valborgin kaltaisilla aluksilla, kun suuri osa maan rahti- ja kauppalaivastosta oli luovutettu sotakorvauksina Neuvostoliittoon. Samanlaisia aluksia on jäljellä enää muutama. Valborg hyväksyttiin toisena aluksena Museoviraston perinnelaivarekisteriin vuonna 1994.

1970-luvulla Valborgin ura rahtilaivana loppui ja vuonna 1977 Pääkaupunkiseudun Meripartiolaiset ry otti aluksen käyttöönsä. Valborg oli Pääkaupunkiseudun Partiolaisten koulupurjelaivana ja sillä järjestettiin muun muassa partioleirejä, leirikouluja ja myös rippileirejä. Viimeisin perinnepurjelaivan omistaja on Valborg Oy ja sen kotisatama on Halkolaituri Helsingin Pohjoisrannassa.

## Lähteet

*Perinnepurjelaiva s/v Valborg
*Suomen historialliset alukset
*Suomen kauppalaivastotietokanta
* Museovirasto: Perinnelaivarekisteri

## Aiheesta muualla

*Kaljaasi Valborg pääsi vesille
*C6/2004M Kaljaasi VALBORG, karilleajo Porvoon saaristossa 4.8.2004 
*Kaljaasi Valborg saa uuden rungon
*Valborg PartioWikissä
*Itäuusmaalaiset hiekkajaalat
Klaukkalan urheilualue

**Klaukkalan urheilualue** sijaitsee Klaukkalassa Nurmijärvellä. Urheilualueella on uusittu, lämmitettävä  tekonurmikenttä, jalkapallohalli Nurmijärven Sähkö-areena, urheilukenttä, tenniskenttiä ja  monitoimitalo Monikko. Urheilualueen katsomot tullaan uusimaan vuonna 2018.
 Urheilualuetta käyttävät muun muassa NJS, sekä Nurmijärven Yleisurheilu.

Alueen välittömässä läheisyydessä sijaitsevat myös jäähalli ja yksityinen tennishalli. Urheilualueen pukukopit sijaitsevat Monikossa. Nurmijärven Sähkö-areenan taakse, on tulossa pieni pysäköintialue, ja tie Klaukkalantien toisesta päästä. Alueen takaa tulee myös uusi jalankulun ja pyöräilyn väylä. Urheilualueen ympärille ollaan rakentamassa paljon uutta asutusta. Alueen vieressä on myös kaksi koulua, Urheilupuiston koulu ja Klaukkalan koulu.

## Tapahtumakenttä

Alueen keskelle on rakenteilla tapahtumakenttä, jossa voi järjestää esimerkiksi sirkusesityksiä, näyttelyitä, tai urheilukilpailuita. Tapahtumakentällä on myös ulkokuntoilulaitteita, sekä katukoripallokenttä. Tapahtumakenttä valmistui marraskuussa 2017.

## Lähteet
*http://www.nurmijarvi.fi/vapaa-aika_ja_kulttuuri/liikunta_ja_ulkoilu/liikuntapaikat_ja_-tilat/ulkokentat/klaukkalan_urheilualue viitattu 8.9.2017
Reko Paulo

**Reko Paulo**, nimi vuoteen 1931 *Grigori Pawlow* (22. tammikuuta 1891 Tedre, Viro – 10. toukokuuta 1957) oli virolaissyntyinen suomalainen ravintoloitsija ja liikemies. Hän perusti vuonna 1917 vaimonsa kanssa Helsinkiin venäläistä ruokaa tarjoilevan ravintola Bellevuen, joka on oman ilmoituksensa mukaan jopa maailman vanhin yhtäjaksoisesti Venäjän ulkopuolella toiminut venäläinen ravintola. 

Grigori Pavelinpoika (setoksi Pauli poja Kriisa eli myöh. "Soome-Kriisa"; myös Gregori/Grigori Pavloff, Paulov tai Pawlow) syntyi  Meremäen Tedren kylässä, Tailovan seurakunnassa Petserimaalla, Kaakkois-Virossa. Hän  muutti Suomeen 1912. Tarinan mukaan hän oli asevelvollisena Venäjän armeijassa Helsingissä ja Viaporissa, mutta nykytiedon mukaan hän vain saapui virolaisella perunalaivalla Helsinkiin ja jäi Suomeen. Hän tutustui venäläisten laivastoupseerien klubilla tulevaan vaimoonsa Hulda Hildegard Heléniin (1884–1963), joka oli klubilla kassanhoitajana. Kun laivastoklubi lopetti toimintansa, he perustivat yhdessä kahvila-ruokalan Uudenmaankadun varrelle Helsinkiin. Suomen kansalaisuuden Paulo sai 1922. 

Vuonna 1922 he perustivat Katajanokalle Rahapajankatu 3:een kahvila Bellevuen, josta tuli myöhemmin samanniminen ravintola. Paulo johti venäläistyylistä ravintolaa 35 vuoden ajan, minkä jälkeen Bellevuen omisti pankinjohtaja Martti Karikoski ja vuosina 1974–2019 Ragni Rissasen Rivoli-yhtiöt.

Paulo hankki vuonna 1934 omistukseensa Kiinteistö Kaisaniemenkatu 4 Oy:n ja hän teki myös useita muita kiinteistökauppoja. Kieltolain aikana Paulo joutui usein pidätetyksi pirtun salakuljetuksesta epäiltynä ja ravintolassa tarjottiin salaa pirtua "kovana teenä". Paulolla oli huvila Harajoella Tuusulassa ja sotien jälkeen Espoon Siikajärvellä. Sotavuosina hänellä oli Espoon Bembölessä maatila, jossa pidettiin muun muassa kanalaa. 

Reko Paulolla ja hänen vaimollaan Hulda Paulolla oli kaksi lasta, tytär Marja Paulo (1921–1965) ja jatkosodassa kaatunut poika, oikeustieteen ylioppilas Teppo (Stefan) Paulo (1922–1944). Hulda ja Marja Paulo perustivat testamentillaan vuonna 1966 toimintansa aloittaneen Paulon Säätiön. Paulon Säätiö jakaa apurahoja lääketieteellisen tutkimustyön, liikesivistyksellisen tutkimus- ja koulutustyön sekä kuvataiteen ja säveltaiteen edistämiseen.

## Lähteet
Chevrolet Tahoe

**Chevrolet Tahoe** tai **GMC Yukon** on iso katumaasturi, jota General Motors valmistaa kahdenmerkkisenä, Chevrolet ja GMC. Molemmat mallit ovat teknisesti samanlaisia.

## Historia
GMC Yukon julkaistiin enismmäisen kerran mallivuodelle 1992. Tällöin Chevrolet Tahoen nimi oli Blazer. Molemmat autot olivat kaksiovisia. Venezuelassa autoa markkinoitiin nimellä *Grand Blazer*. Yhdysvalloissa ja Boliviassa *Tahoe* -nimi otettiin käyttöön 1995, jolloin auton neliovinen versio julkaistiin. Meksikossa sitä myytiin *Silverado* -nimellä. Toisen sukupolven julkistamisen myötä auto sai uuden keulan. Auton ulkonäköä uudistettiin myös kolmannessa sukupolvessa.

Neljäs ja nykyinen sukupolvi esiteltiin vuonna 2014 mallivuodelle 2015.

## Tahoen ja Yukonin sukupolvet

Tiedosto:1st-Chevrolet-Tahoe-4door.jpg|Tahoen ensimmäinen sukupolvi
Tiedosto:Wiki cars 058.jpg|Yukonin ensimmäinen sukupolvi
Tiedosto:Chevrolet Tahoe -- 09-26-2009.jpg|Tahoen toinen sukupolvi
Tiedosto:GMC Denali.JPG|Yukonin toinen sukupolvi
Tiedosto:07-Chevrolet-Tahoe.jpg|Tahoen kolmas sukupolvi
Tiedosto:GMC Yukon SLT.jpg|Yukonin kolmas sukupolvi
Tiedosto:2015 Chevrolet Tahoe LT 5.3L front 3.24.19.jpg|Tahoen neljäs sukupolvi
Tiedosto:GMC Yukon P4250783.jpg|Yukonin neljäs sukupolvi
Tiedosto:2021 Chevrolet Tahoe front view (United States).jpg|Tahoen viides sukupolvi


## Lähteet

## Aiheesta muualla

*Chevrolet.com - Chevrolet Tahoe
Särmälaukka

**Särmälaukka** (*Allium angulosum*) on laukkojen sukuun kuuluva monivuotinen sipulikasvi. Sitä käytetään koristekasvina.

## Ulkonäkö
Särmälaukka kasvaa 20–50 senttimetriä korkeaksi. Se muistuttaa ulkonäöltään jokseenkin ruoholaukkaa. Särmälaukalla yhdestä sipulista kasvaa kolme, neljä, viisi tai kuusi tyvilehteä. Varsi on teräväsärmäinen. Kukinto on tiheä sarja, 2,5–5 cm leveä, kukissa on 1–3 cm pitkä perä. Kukkien kehälehdet ovat vaalean violetit, 4–6 millimetriä. Hedelmänä on kota.

## Levinneisyys
Särmälaukka on kotoisin Keski- ja Itä-Euroopasta. Suomessa se on harvinainen uustulokas, joka on kasvanut muun muassa monissa satamakaupungeissa toisen maailmansodan aikaisena tulokkaana. Kahdella alueella, Torniossa ja Forssassa, särmälaukkaa pidetään vakiintuneena tulokaskasvina.

## Lähteet
Dättlikon

**Dättlikon** on kunta Koillis-Sveitsissä, Zürichin kantonissa. Kunnassa on vajaat 800 asukasta.

## Sijainti
Dättlikon sijaitsee Tössjoen pohjoisrannalla viitisen kilometriä Bülachista itään ja vajaat kymmenen kilometriä Winterthurista luoteeseen.

## Talous
Dättlikon on tunnettu viininviljelystä, joka näkyy myös kunnan vaakunassa.

## Lähteet
*

### Viitteet

## Aiheesta muualla
*
Keisari Nero (elokuva)

**Keisari Nero** (myös *Keisari Nero ja Rooman palo*, , myös *Nerone o L’incendio di Roma*) on vuonna 1909 valmistunut italialainen mykkäelokuva. Luigi Maggin ja Arturo Ambrosion ohjaaman lyhyen historiallisen elokuvan pääosia esittävät Alberto Capozzi ja Lydia De Roberti.

## Juoni
Nero tapaa kauniin Poppean ja hylkää vaimonsa Octavian. Kunnianhimoinen Poppea ei tyydy jalkavaimon rooliin, vaan suostuttelee Neron tappamaan Octavian. Keisarin julmuuksiin kyllästynyt kansa nousee kapinaan, jolloin Nero sytyttää Rooman palamaan. Senaatin kuolemaan tuomitsema keisari pakenee ja tekee takaa-ajettuna itsemurhan.

## Näyttelijät

## Tuotanto ja vastaanotto
Ambrosio Filmin tuottama *Keisari Nero* on edellisenä vuonna valmistuneen *[[Pompeijin viimeiset päivät (vuoden 1908 elokuva)|Pompeijin viimeisten päivien]]* ohella yksi italialaisen historiallisen mykkäelokuvan prototyypeistä. Tyyliltään teatterimainen elokuva koostuu erillisistä kohtauksista, joiden visuaalinen huipentuma on punaiseksi värjätty Rooman palo trikkikuvineen. Kristittyjen vaino on *Keisari Nerossa* vain sivujuonne eikä roomalaisteemaa vielä käytetä italialaisen nationalismin lietsomiseen toisin kuin esimerkiksi Enrico Guazzonin ohjaustöissä.

*Keisari Nero* oli suuri yleisö- ja arvostelumenestys sekä Italiassa että ulkomailla. Aikalaiskriitikot ylistivät varsinkin sen lavastusta, joka ei tosin nykynäkökulmasta vaikuta kovin loistavalta kolmiuloitteisuutta tavoittelevine teatterikulisseineen. Elokuvasta tehtiin 342 kopiota ja se aloitti Maggin ohjaaman *Spergiuran* kanssa Ambrosion arvostetun ”kultasarjan”.

Suomessa Neron tarinaa esitettiin hieman vaihtelevilla nimillä kolmena tai neljänä kopiona vain muutamaa päivää Italian ensi-illan jälkeen, tosin jokin niistä saattoi olla edellisenä vuonna valmistunut yhdysvaltalainen *Nero and the Burning of Rome*. *[[Turun Sanomat|Turun Sanomien]]* mukaan ”kuva on todellakin uskomattoman loistelias, eikä sen vertaisia usein saa nähdä”. Kuopiolaisessa *[[Savo (sanomalehti)|Otavassa]]* todettiin, että ”kuvan harvinaisen taiteelliseen arvoon nähden voi sitä kaksikin kertaa katsella. Huomattava on erittäinkin luonnollinen tulipalokohtaus.”

## DVD-julkaisu
Elokuva on julkaistu *The Movies Begin* -sarjan viidennellä DVD:llä vuonna 2002. Noin 12 minuutin pituinen versio on varustettu Robert Israelin musiikilla.

## Lähteet

## Aiheesta muualla
*
Chevrolet Avalanche

**Chevrolet Avalanche** on lava-auto jota General Motors valmisti Chevrolet-divisioonan alla. Auton valmistus alkoi syyskuussa 2001 ja se päättyi huhtikuussa 2013.

## Sukupolvet

1st-Chevrolet-Avalanche.jpg|Ensimmäinen sukupolvi.
07-Chevrolet-Avalanche.jpg|Toinen sukupolvi.


## Myyntiluvut

## Lähteet
Voitonlaukka

**Voitonlaukka** (*Allium victorialis*) on laukkojen sukuun kuuluva monivuotinen sipulikasvi. Sitä käytetään koristekasvina. Laji kasvaa alkuperäisesti Keski- ja Etelä-Euroopassa, Kaukasiassa, Venäjällä Uralin seudulla.

Voitonlaukka kasvaa 30–50 senttimetriä korkeaksi. Varsi on pysty ja liereä, sen tyveltä kohoaa kaksi tai kolme leveää lehteä. 
Kukinto on tiheä pallomainen sarja. Kukkaperät ovat eripituisia, 1–3 cm pitkiä. Kukat ovat kooltaan 3–5 cm, niiden kehälehdet ovat valkoiset tai kellanvihreät. Hedelmänä on kota.

## Lähteet

## Aiheesta muualla
* Suomen Lajitietokeskus: Voitonlaukka – ''Allium victorialis''
Juhani Saraste

**Juhani Vilhelm Saraste**, sukunimi vuoteen 1942 *Sarlin* (12. toukokuuta 1918 Kuopio – 26. marraskuuta 1998 Tampere) oli suomalainen lääketehtaan toimitusjohtaja ja pääkonsuli.

Sarasteen vanhemmat olivat maaherra Bruno Sarlin ja Signe Dagmar Johanna Hallberg. Hän pääsi ylioppilaaksi 1939 ja valmistui ekonomiksi Helsingin kauppakorkeakoulusta 1946. 

Saraste toimi Huhtamäki-yhtymä Oy:n myynnin- ja menekinedistämispäällikkönä 1949, lääketehdas Leiraksen myyntipäällikkönä 1950–1959, Lääketukku oy:n johtokunnan jäsenenä 1954–1959, Suomen UCB oy:n toimitusjohtajana ja hallituksen jäsenenä 1959–1960, Lääketehdas Oy Star Ab:n toimitusjohtajana ja hallituksen varapuheenjohtajana 1960–1977 sekä Oy Pharmacal Ab:n hallituksen puheenjohtajana ja toimitusjohtajana vuodesta 1977 alkaen. Hän sai pääkonsulin arvonimen 1972.

Saraste oli Lääketeollisuusyhdistyksen puheenjohtajana 1966–1968, Kemian keskusliiton hallituksen jäsenenä vuodesta 1969, lääkevaltuuskunnan puheenjohtajana vuodesta 1969 sekä Suomen virallisena edustajana EFTA Working Pharmaceuticalsissa Genevessä 1966–1968. Hän oli Sydäntautiliiton puheenjohtajana vuodesta 1970, Kansallisen Edistyspuolueen nuorisoliiton puheenjohtajana, Vapaamielisten liiton varapuheenjohtajana 1964–1966 ja Tampereen kaupunginvaltuutettuna 1964–1968. 

## Lähteet
ProtonMail

**Proton Mail** on sähköpostipalvelu, jolla voi lähettää viestit päästä-päähän-salattuna. Palveluun tallennetut tiedot on salattu siten että palveluntarjoajakaan ei pääse niihin käsiksi. Proton Mailin palvelimet sijaitsevat Sveitsissä, minkä vuoksi tietojen saaminen palveluntarjoajalta vaatii Sveitsin viranomaisten päätöksen, eikä esimerkiksi Yhdysvaltojen ja Euroopan unionin lainsäädäntöä sovelleta. Palvelua voidaan käyttää täysin anonyymisti eikä se seuraa käyttäjiensä toimintaa. Proton Mailin avulla voi lähettää itsetuhoutuvia viestejä. Palvelun avulla voidaan lähettää salasanalla suojattuja salattuja viestejä jotka vastaanottaja voi lukea klikkaamalla Proton Mail-palveluun johtavaa linkkiä. Palvelun avulla voidaan myös lähettää tavanomaisia salaamattomia viestejä.

## Lähteet
Suolilja

**Suolilja** (*Narthecium ossifragum*) on monivuotinen Euroopassa kasvava suokasvi. Aikaisemmin ennen *[[Nartheciaceae]]*-heimoon luokittelua se on sijoitettu karhunruohokasvien (*Melanthiaceae*) heimoon.

Suolilja muodostaa kasvustoja maavarsin ja kasvaa 10–40 senttimetriä korkeaksi. Lehdet pieniä varsilehtiä lukuun ottamatta kasvavat kimppuna tyvellä. Kukintona on 6–20 kukasta muodostuva terttu. Kukat ovat neilikantuoksuiset ja keltaiset, paitsi kehälehtien ulkopinta on vihreä ja heteen kärjet oranssit.

Suolilja esiintyy Länsi- ja Lounais-Euroopassa Norjasta Espanjaan. Pohjoismaissa se kasvaa yleisenä, Norjassa, Tanskassa, Färsaarilla ja Lounais-Ruotsissa.

## Lähteet

## Aiheesta muualla
*Kassu – Kasvien suomenkieliset nimet: Suolilja (''Narthecium ossifragum'')
*UniProt: Taxonomy – ''Narthecium ossifragum'' 
*Global Biodiversity Information Facility (GBIF): ''Narthecium ossifragum''
Idänruttojuuri

**Idänruttojuuri** (*Petasites japonicus*) on monivuotinen ruttojuurten sukuun kuuluva asterikasvilaji. Sitä viljellään koristekasvina. Laji on muiden ruttojuurten tapaan kaksikotinen. Pohjoismaissa esiintyy vain hedeyksilöitä, joten se ei voi siementää, vaan leviää kasvullisesti vankasta juurakosta.

## Ulkonäkö
Idänruttojuuren kukintoverso kasvaa 15–40 senttimetriä korkeaksi. Sen alaosassa on runsaasti lehtiä, varsilehtiä/suomulehtiä, jotka ovat puikeita, pyöreäkärkisiä ja vaaleanvihreitä. Kukintoverson päässä kasvava mykeröstö on kukinta-aikana tiheä ja koostuu 25–35 mykeröstä. Mykeröiden kaikki kukat ovat samanlaisia: pieniä, torvimaisia, viisiliuskaisia, kellertävän värisiä. Idänruttojuuri kukkii maalis-toukokuussa. Kesäksi kasvavat ruusukelehdet ovat hyvin suurilapaisia, jopa 80 senttimetriä leveitä, munuaismaisen muotoisia, sahalaitaisia.

## Levinneisyys
Idänruttojuuri esiintyy alkuperäisenä Itä-Aasiassa: Japanissa, Etelä-Koreassa, Kiinassa, Venäjällä Sahalinin ja Kuriilien saarilla. Se kasvaa lisäksi viljelykarkulaisena monin paikoin Pohjoismaissa sekä joissain Keski-Euroopan maissa. Suomessa tavataan koristekasvina, viljelykarkulaisena ja -jäänteenä idänruttojuuren alalajia japaninruttojuurta (*Petasites japonicus* subsp. *giganteus*).

## Lähteet

## Aiheesta muualla
* Suomen Lajitietokeskus: Idänruttojuuri – ''Petasites japonicus''
Kuolanruttojuuri

**Kuolanruttojuuri** (*Petasites radiatus*, syn. *Petasites laevigatus*) on monivuotinen ruttojuurten sukuun kuuluva asterikasvilaji. Se on kuvattu alun perin leskenlehtien sukuun nimellä *Tussilago radiata*.

Kuolanruttojuuri kasvaa 40–80 senttimetriä korkeaksi. Se kasvaa muista ruttojuurista poiketen vesikasvina matalassa vedessä. Sen pitkäruotiset lehdet nousevat yksittäin veden päälle samaan tapaan kuin intianlootuksella. Lehdet muistuttavat suurta leskenlehden lehteä. Varren päässä kasvaa harsu mykeröstö, jossa on useita perällisiä mykeröjä.

Kuolanruttojuuri esiintyy Venäjällä, sen levinneisyysalue yltää Euroopan puolelta Itä-Siperiaan. Fennoskandiassa laji kasvaa Kuolan niemimaalla jokien varsilla. Suomalaisten kasvitieteilijöiden havaitsemana se on löytynyt Murmanskin alueen Olenitsa- ja Salnitsa-joista.

## Lähteet
* United States Department of Agriculture (USDA), National Plant Germplasm System: ''Petasites radiatus'' (J. F. Gmel.) J. Toman  viitattu 8.9.2017.
* Panarctic Flora: ''Petasites radiatus''  viitattu 8.9.2017.
* www.plantarium.ru  viitattu 8.9.2017.
* www.murman.ru  viitattu 8.9.2017.

### Viitteet
Tataarisinivalvatti

**Tataarisinivalvatti** (*Lactuca tatarica*) on monivuotinen salaattien sukuun kuuluva asterikasvilaji.

Tataarisinivalvatti kasvaa 40–100 senttimetriä korkeaksi. Sen varsi haaroo yläosasta ja päättyy mykeröstöön, joka koostuu noin 2,5&nbsp;cm leveistä sinikukkaisista mykeröistä. Tataarisinivalvatti muistuttaa paljon siperiansinivalvattia, mutta se kasvattaa maarönsyjä ja sen lehdet ovat varren ala- ja keskiosassa pariliuskaisia.

Tataarisinivalvatti esiintyy alkuperäisenä Itä-Euroopassa. Se kasvaa Pohjoismaissa harvinaisena uustulokkaana Etelä-Ruotsissa, Etelä-Suomessa ja Tanskassa. Suomessa se kasvaa myllyjen, rautateiden ja kaatopaikkojen alueella, Helsingissä ja Hangossa myös merenrannoilla.

## Lähteet

## Aiheesta muualla
* Suomen Lajitietokeskus: Tataarisinivalvatti – ''Lactuca tatarica''
* Pohjolan kasvien pauloissa: ''Lactuca tatarica'' - tataarisinivalvatti
Aare Leikola

**Aare Victor Leikola** (synt. **Leidenius**; 29. huhtikuuta 1893 Artjärvi – 21. kesäkuuta 1973 Helsinki) oli suomalainen diplomi-insinööri, poliitikko ja yrittäjä.

Leikolan vanhemmat olivat kirkkoherra Albert Ferdinand Leidenius ja Matilda Lovisa Landén. Leikola kirjoitti ylioppilaaksi vuonna 1913 ja valmistui diplomi-insinööriksi vuonna 1921. Hän valmistui myös aliupseeriksi Vöyrin koulusta vuonna 1918. Hän toimi Teknillisen korkeakoulun assistenttina 1921–1924, perustamansa Metalliteos Oy:n teknillisenä johtajana 1922–1923 ja toimitusjohtajana 1923–1959, Physica Oy:n teknillisenä johtajana 1924–1943 ja toimitusjohtajana 1943–1959, opettajana Helsingin Teollisuuskoulussa 1925–1926 sekä perustamansa Metava Oy:n toimitusjohtajana 1951–1959.

Leikola oli Suomen Kansanpuolueen kansanedustajana vuosina 1951–1958 edustaen Uudenmaan läänin vaalipiiriä ja Vaasan läänin itäistä vaalipiiriä. Hän nousi eduskuntaan kesken vaalikauden kuolleen Lassi Hiekkalan tilalle. Leikola kuului myös Helsingin kaupunginvaltuustoon. Myöhemmin Leikola siirtyi Vapaamielisten Liittoon. Hän vastusti Suomen Kansanpuolueen ja Vapaamielisten Liiton yhdistymistä uudeksi Liberaaliseksi Kansanpuolueeksi ja perusti sen sijaan kannattajiensa kanssa Itsenäisyyspuolue-nimisen pienpuolueen, jota hän johti vuosina 1965–1969.

Leikolan puoliso vuodesta 1918 oli Olga Aleksandra Valanto. Professorit Erkki Leikola ja Laimi Leidenius olivat Aare Leikolan sisaruksia.

## Lähteet
Merisaunio

**Merisaunio** (*Tripleurospermum maritimum*) on kaksi- tai monivuotinen asterikasvilaji, joka muistuttaa paljon samaan sukuun kuuluvaa peltosauniota (*Tripleurospermum inodorum*).

## Ulkonäkö
Se kasvaa 10–60 senttimetriä korkeaksi. Kasvi on monivartinen; varret ovat kohenevia-pystyjä, kaljuja ja usein tyveltään punertavia. Lehdet ovat kierteisesti, lyhytruotisia tai lähes ruodittomia, 2–3 kertaa pariliuskaisia, liuskat rihmamaisen kapeita, lyhyitä-pitkiä, pyöreä-suippokärkisiä, joskus möyheitä. Mykeröstö on huiskilomainen, mykeröitä on 2–20. Mykeröt ovat 4–6 senttimetriä leveitä. Kehtosuomut ovat keskenään saman- tai erikokoisia, 1,5–5 millimetriä leveitä, ruskea-mustalaitaisia. Mykeröpohjus on kekomainen ja täyteinen. Laitakukat ovat kielimäisiä ja valkoisia, kehräkukat ovat torvimaisia ja keltaisia. Hedelmä on litteähkö, harjuinen, tummanruskea pähkylä, jossa on kaksi pitkulaista keltaista-punertavaa öljytäplää. Pappus on vähäinen, kalvomainen rengas. Merisaunio risteytyy peltosaunion kanssa.

## Alalajit
Merisauniolla on Suomessa kolme alalajia, jotka eroavat toisistaan levinneisyydessä ja kasvupaikoissa.
* etelänmerisaunio (merisaunio) – *T. maritimum* subsp. *maritimum*
* ruijanmerisaunio (ruijansaunio) – *T. maritimum* subsp. *phaeocephalum*
* pohjanmerisaunio (pohjansaunio) – *T. maritimum* subsp. *subpolare*

## Lähteet

## Aiheesta muualla
* Suomen Lajitietokeskus: Merisaunio (''Tripleurospermum maritimum'')
* Luontoportti: Merisaunio (''Tripleurospermum maritimum'')
* Pohjolan kasvien pauloissa: ''Tripleurospermum maritimum'' subsp. ''maritimum'' - merisaunio subsp. etelänmerisaunio
* United States Department of Agriculture (USDA): ''Tripleurospermum maritimum'' 
* Flora of North America: ''Tripleurospermum maritimum''
Antti Kemppi

**Antti Kemppi** (9. heinäkuuta 1893 Antrea – 2. lokakuuta 1974 Nurmijärvi) oli suomalainen poliitikko. Kemppi toimi Maalaisliiton kansanedustajana vuosina 1927–1945 edustaen Viipurin läänin läntistä vaalipiiriä. Kemppi kävi kansakoulun ja suoritti kristinopin opettajan tutkinnon ja saarnalupatutkinnon vuonna 1921. Kemppi oli myös maanviljelijä ja toimi tässä ammatissa Antreassa, Viipurin maalaiskunnassa, Sipoossa, Kankaanpäässä ja Vihdissä. Antreassa hän oli myös metsätöissä. Hän toimi myös tilapäisenä saarnaajana ja rippikoulunopettajana Nuijamaalla, Muolaassa ja Äyräpäässä sekä Suomen Luterilaisen Evankeliumiyhdistuksen saarnaajana ja Sairalan Evankelisen Kansanopiston asiamiehenä. Kempin vanhemmat olivat torppari Antti Kemppi ja Anni Finni.

## Lähteet
Dorothe Engelbretsdatter

**Dorothe Engelbretsdatter** (16. tammikuuta 1634 Bergen, Norja – 19. helmikuuta 1716 Bergen, Norja) oli norjalainen kirjailija. Häntä pidetään Norjan ensimmäisenä naiskirjailijana. Hän kirjoitti virsi- ja rukouskokoelmia. Hänen isänsä oli Bergenin koulun rehtori ja Bergenin tuomiokirkon pappi Engelbret Jørgenssøn (1592–1659).

Dorothe Engelbretsdatter meni vuonna 1652 naimisiin rovasti Ambrosius Hardenbeckin kanssa (1621–1683). He saivat yhdeksän lasta.

Dorothe Engelbretsdatter kävi Tanskassa, ja hänet esiteltiin Tanskan hovissa. Hän tapasi piispa Thomas Kingon, ja koska molemmat olivat runoilijoita, he kävivät runomuotoista keskustelua, Heidän yleisön edessä käymänsä keskustelut ovat säilyneet.

Ensimmäinen teos *Siælens Sang-Offer* (1678) oli valtava menestys.

Dorothe Egelbretsdatter sai verovapauden 1684, ja näin häntä pidetään ammattikirjailijana. Norjan virsikirjassa vuodelta 1985 on kaksi hänen tekstiään, numerot 805 ja 848

## Teokset
* *Siælens Sang-Offer* (1678) julkaistiin 24 painoksena
* *Taare-Offer* (1685, omistettu kuningatar Charlotte Amalielle) 
* *Et kristeligt Valet fra Verden* (1698) 
* *Tvende meget smucke ny Psalmer* (1705)

## Lähteet
Soidenlampi (Jyväskylä, Taka-Keljo)

**Soidenlampi**  on Keski-Suomessa Jyväskylän Taka-Keljossa sijaitseva lampi tai pieni järvi.

## Maantietoa
Lammen pinta-ala on 11 hehtaaria, se on 650 metriä pitkä ja 400 metriä leveä. Se sijaitsee Soidensuon pohjoispuolella Soidenmäen juurella. Soidensuo on tiheästi ojitettu ja sen ojat laskevat järveen. Soidenmäen takana sijaitsee jätteenkäsittelylaitos. Lammella ei ole kartan mukaan saaria. 
Järvi on luodattu ja siitä on julkaistu syvyyskartat. Järven tilavuus on 0,19 miljoonaa kuutiometriä. Sen keskisyvyys on 1,7 metriä ja suurin syvyys on 2,8 metriä. Lammen rantaviivan pituus on 1,7 kilometriä ja sen rannat ovat puoliksi suomaata ja metsämaata. Järvi on autio.

## Luontoarvoja
Kävelypolut kiertävät järven rantoja ja sen länsirannalla on nuotiopaikka. Laskuojassa esiintyviä kalalajeja ovat muun muassa mutu ja taimen.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Köhniönjärven valuma-alueeseen (14.232) järvi kuuluu. Järven vedenpinnan korkeus on 203,0 metriä mpy. Siihen on johdettu useita suo-ojia. Sen laskuoja Mäyräoja (viranomaistiedoissa myös Köhniönpuro) lähtee sen pohjoispäästä, saa lisävettä Mustalammesta ja laskee 2,7 kilometrin päässä päästään Köhniönjärveen. Ojalle tulee matkalla pudotusta 76,9 metriä ja se virtaa Mäyrämäen läpi.

## Historiaa
Vuoden 1930 pitäjänkartalla lammen nimenä on murteen mukainen *Soijenlampi*. Soidenlampi siirrettiin Jyväskylän maalaiskunnasta kaupunkiin vuoden 1965 alueliitoksessa muun Taka-Keljon mukana.

## Lähteet
Il diavolo zoppo

**Il diavolo zoppo** (”Ontuva paholainen”) on vuonna 1910 valmistunut italialainen mykkäelokuva. Luigi Maggin ohjaaman lyhyen komedian pääosia esittävät Ernesto Vaser, Gigetta Morano ja Ercole Vaser.

## Juoni
Nuori opiskelija Leandro joutuu naimisiin haluavan ystävättärensä Tomasan asettamaan ansaan. Paetessaan tämän palkkasotureita Lendro päätyy alkemistin taloon. Siellä hän vapauttaa pulloon vangitun paholaisen, joka kiitollisena päättää auttaa Leandroa. Paholaisen avulla Leandro kostaa Tomasan palkollisille ja pääsee naimisiin kauniin ja rikkaan prinsessa Serafinan kanssa.

## Näyttelijät

## Tuotanto
Ambrosio Filmin tuottama *Il diavolo zoppo* on italialaisittain harvinainen esimerkki Georges Mélièsin tyylisestä trikkikuviin perustuvasta satunäytelmästa. Sen Espanjaan sijoittuva tarina on lainattu Alain-René Lesagen romaanista *Ontuva paholainen* (*Le Diable boiteux*, 1707).

## Restaurointi
Espanjan elokuva-arkistossa säilynyt *Il diavolo zoppo* sisältyy *[[L’Inferno]]n* italialaisen DVD-julkaisun lisämateriaaleihin. Se on nähtävissä myös Bolognan elokuva-arkiston sivustolla.

## Lähteet

## Aiheesta muualla
*
Ernesto Vaser

**Ernesto Vaser** (31. maaliskuuta 1876 Torino – 23. marraskuuta 1934 Torino) oli italialainen näyttelijä ja elokuvaohjaaja.

Piemontelaisen murreteatterin näyttelijänä työskennellyt Vaser siirtyi vuonna 1905 Ambrosio Filmille, jossa hänestä tuli Italian ensimmäinen elokuvakoomikko. Vuosina 1910–1916 hän teki Ambrosiolle suositun Fricot-komedioiden sarjan, mutta näytteli myös muita tyylilajeja edustavissa elokuvissa. Vaser työskenteli ohjaajana ja näyttelijänä myös Itala Filmillä, jossa hänen koomikkohahmonsa nimi oli Fringuelli. Hänen elokuvauransa päättyi 1920-luvun alussa.

Vaserin veli Ercole oli myös näyttelijä.

## Elokuvia
* *[[Pompeijin viimeiset päivät (vuoden 1908 elokuva)|Pompeijin viimeiset päivät]]*, 1908
* *[[Il diavolo zoppo]]*, 1910
* *[[Keisari Nero (elokuva)|Keisari Nero]]*, 1910
* *[[Aeneas ja Dido]]*, 1910
* *[[Tigre reale]]*, 1916
* *[[Fauni (elokuva)|Fauni]]*, 1917

## Aiheesta muualla
*
Buwaydah

**Buwaydah** () on kylä Syyriassa, joka sijaitsee Surassa Haman alueella. Syyrian tilastokeskuksen mukaan (CBS), vuonna 2004 Buwaydahin väestö oli 486.

## Lähteet
Mseibin

**Mseibin** () on kylä Syyriassa, joka sijaitsee Ariha Nahiyahissa Arihan alueella, Idlibissä. Syyrian Tilastokeskuksen (CBS) mukaan Mseibin väestö oli vuoden 2004 väestönlaskennassa 2021.

## Lähteet
Shorlin

**Shorlin** () on kylä Syyriassa, joka sijaitsee Kafr Nabl Nahiyahissa Maarrat al-Nu ' man-alueella, Idlibissä. Syyrian Tilastokeskuksen (CBS) mukaan Shorlin kylän asukasluku oli 650 vuonna 2004.

## Lähteet
Branin linna

**Branin linna** on linna Romaniassa, joka sijaitsee lähellä Brania Brasovin alueella. Branin linna on romanialainen kansallismonumentti ja maamerkki. Linnoitus sijaitsee Transilvanian ja Valakian rajalla 762 metrin korkeudessa. Vuonna 1382 valmistunut Branin linna edustaa keskiaikaista arkkitehtuuria. Linnoituksen tarkoitus oli puolustaa Transilvanian rajaa.

Kirjailija Bram Stokerin luoma Kreivi Draculan myytti on liitetty Branin linnaan.
Liinalampi (Tikkakoski)

**Liinalampi**  on Keski-Suomessa Jyväskylässä Tikkakosken taajamassa sijaitseva lampi.

## Maantietoa
Lammen pinta-ala on 1,1 hehtaaria, se on 200 metriä pitkä ja 100 metriä leveä. Se sijaitsee taajama-alueella Liinalammen asuinalueella. Lammen etelärannalla on asutusta ja pohjoisrannalla on käytöstä poistunut teollisuustontti ja virkistysalue . Lammen lähellä Liinalammin asuinalueella on Liinalammin koulu ja päiväkoti . Lammella ei ole kartan mukaan saaria ja sen rantaviivan pituus on 450 metriä. Rannat ovat metsämaata, joka on tiheään rakennettua. Lammelle tulee yhdystie 16707 ja Liinalammen asuinalueen kadut.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Makkarajoen valuma-alueeseen (14.296) järvi kuuluu. Järven vedenpinnan korkeus on 127,6 metriä mpy. Lammelle ei kartan mukaan tule tai lähde ojia.

## Lähteet
Sekaemissio

**Sekaemissio** tarkoittaa osakeantia, joka on uusmerkinnän ja rahastoannin välimuoto. 

Sekaemissiossa osakeyhtiö järjesti alihintaisen uusmerkinnän, jossa osakkeen merkintähinta alitti osakkeen nimellisarvon. Osakepääomaa kuitenkin korotettiin nimellisarvoa vastaavalla määrällä. Nimellisarvon ja merkintähinnan erotus korvattiin siirtämällä osakepääomaan vastaava summa muusta omasta pääomasta.

Sekaemissiota tarvittiin Suomessa vanhan osakeyhtiölain aikana. Lain mukaan osakkeilla oli oltava nimellisarvo. Laissa oli myös ns. *alikurssikielto*: uusmerkintää ei saanut järjestää alikurssiin siten, että merkintähinta olisi alittanut nimellisarvon. Ongelmaksi tuli uusmerkintöjen järjestäminen yhtiöissä, joiden kurssi alitti nimellisarvon. Uusmerkintä olisi ollut vaikea järjestää korkeampaan merkintähintaan kuin mitä vanhojen osakkeiden hinta oli. Ratkaisuksi sallittiin sekaemissio, jossa osakkeet voitiin merkitä nimellisarvoa alempaan arvoon. Alitus korvattiin siirtämällä erotus osakepääomaan muusta omasta pääomasta.

Alikurssikielto on poistettu, minkä johdosta sekaemissiota koskevaa sääntelyäkään ei enää tarvittu nykyisessä osakeyhtiölaissa.

Sekaemissio voitiin toteuttaa esimerkiksi siten, että neljällä maksullisella osakkeella sai merkitsijä myös yhden ilmaisen osakkeen.

Sekaemissio on ollut mahdollinen myös mm. Ruotsissa ja Norjassa.

## Katso myös
* Maksullinen osakeanti
* Maksuton osakeanti

## Lähteet
Logan Lucky

**Logan Lucky** on vuonna 2017 ensi-iltansa saanut yhdysvaltalainen komediaelokuva, jonka on käsikirjoittanut Rebecca Blunt ja ohjannut Steven Soderbergh. Elokuvan pääosia esittävät Channing Tatum, Adam Driver, Riley Keough, Daniel Craig, Seth MacFarlane, Katie Holmes, Hilary Swank, Katherine Waterston ja Sebastian Stan. Elokuva kertoo kolmesta sisaruksesta, jotka aikovat ryöstää Charlotte Motor Speedwayn.

*Logan Lucky* sai ensi-iltansa Knoxvillessä 9. elokuuta 2017, ja se sai teatteriensi-illan Yhdysvalloissa 18. elokuuta 2017 levittäjänään Bleecker Street. Elokuva sai myönteisiä arvioita ja monet kriitikot kehuivat Soderberghin ohjaustyötä ja näyttelijöiden suorituksia. Elokuva on tuottanut lipputuloja maailmanlaajuisesti 48 miljoonaa dollaria.

## Rooleissa

## Arvosteluja

## Lähteet
Ercole Vaser

**Ercole Vaser** (27. joulukuuta 1860 Torino – 20. joulukuuta 1918 Torino) oli italialainen näyttelijä.

Piemontelaisen murreteatterin näyttelijänä työskennellyt Vaser siirtyi vuonna 1906 Ambrosio Filmille, jolle hän teki yli 40 elokuvaa. Vaserin veli Ernesto oli myös näyttelijä.

## Elokuvia
* *[[Keisari Nero (elokuva)|Keisari Nero]]*, 1909
* *[[Il diavolo zoppo]]*, 1910
* *[[Aeneas ja Dido]]*, 1910
* *[[Robinettin automobiili]]*, 1911
* *[[La ribalta]]*, 1912
* *[[Saatana (vuoden 1912 elokuva)|Saatana]]*, 1912
* *[[Pompeijin viimeiset päivät ja häviö]]*, 1913

## Aiheesta muualla
* Internet Movie Database: Ercole Vaser
U.S. Route 2 (Michigan)

**US Highway 2** (**US&nbsp;2**) on osa Yhdysvaltain numeroitua valtatiejärjestelmää, joka yhdistää Everettin kaupungin Washingtonissa ylempään niemimaahan Michiganin osavaltiossa Yhdysvalloissa. Michiganissa valtatie kulkee ylemmän niemimaan läpi kahdessa osassa osana valtion kaukolinjojen valtatiejärjestelmää. Tie kulkee hetken aikaa myös Wisconsinin osavaltion alueella. Tien varrella useita historiallisia siltoja, jotka ovat rakennettu 1910–1920-luvuilla.
10000 BC

**10000 BC** (*10,000 BC*) on vuonna 2008 julkaistu yhdysvaltalainen esihistoriallisesta aikakaudesta kertova eeppinen seikkailuelokuva Warner Bros:lta. Sen on ohjannut Roland Emmerich ja päänäyttelijöinä nähdään Steven Strait ja Camilla Belle. Maailmanensi-ilta pidettiin 10. helmikuuta 2008 Sony Centerissä Potsdamer Platzin alueella Berliinissä.

## Näyttelijät

Lähde: 

## Lähteet
Oldsmobile Silhouette

**Oldsmobile Silhouette** on tila-auto, jota yhdysvaltalainen Oldsmobile valmisti vuosina 1989-2004. Mallin valmistus loppui kun General Motors lakkautti Oldsmobile-brändin. 

Buick Terraza korvasi Silhouetten vuonna 2005.

## Sukupolvet

1st Oldsmobile Silhouette.jpg|Ensimmäinen sukupolvi.
2001-2004 Oldsmobile Silhouette.jpg|Toinen sukupolvi.
Bestla (mytologia)

**Bestla** on Eddassa Bolthorn-jättiläisen tytär, Borin puoliso ja Odinin, Vilin ja Ven äiti. Bestlan nimen on tulkittu merkitsevän "niinen antaja", mikä tarkoittaisi, että hän on marjakuusen jumalatar. Toisaalta nimi voi merkitä kaarnaa, jolloin Odin olisi syntynyt puusta.

## Lähteet
*  Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Nick Cousins

**Nick Cousins** (s. 20. heinäkuuta 1993 Belleville, Ontario, Kanada) on kanadalainen jääkiekkoilija, joka edustaa NHL-seura Ottawa Senatorsia. Hän on Philadelphia Flyersin kolmannen kierroksen varaus . Cousins on laukoo vasemmalta puolelta ja on pelipaikaltaan keskushyökkääjä.

## Ura

Sault Ste. Marie Greyhounds varasi Cousinsin vuoden 2009  21. pelaajana. Debyyttikaudellaan, 2009–2010 Cousins pelasi Greyhoundsissa 67 ottelua, joissa teki tehot 11+21=32. Viidessä pudotuspeliottelussa hän sai yhden syöttöpisteen. Toisella kaudellaan Cousins oli joukkueen sisäisen pistepörssin toinen Daniel Catenaccin jälkeen tehtyään 68 runkosarjaottelussa tehot 29+39=68. Kauden päätteeksi hänet valittiin edustamaan Kanadan maajoukkuetta alle 18-vuotiaiden maailmanmestaruuskilpailuissa. Hän teki turnauksen seitsemässä ottelussa neljä maalia sekä neljä syöttöpistettä ja kärsi kymmenen rangaistusminuuttia.

Kesän  Philadelphia Flyers varasi Cousinsin kolmannella kierroksella 68. pelaajana. Cousins pelasi koko kauden 2011–2012 AHL:ssä merkkauttaen 65 ottelussa 35+53=88 tehopistettä ja ollen näin koko liigan pistepörssin viides. Maaliskuussa 2012 Cousins solmi Flyersin kanssa kolmivuotisen tulokassopimuksen. Kauden lopussa Cousins teki vielä ammattilaisdebyyttinsä Flyersin AHL-farmiseura Adirondack Phantomsin paidassa.

Kaudeksi 2012–2013 Cousins palasi Greyhoundsiin, jossa hän pelasi 64 ottelua tehden 27 maalia sekä 76 syöttöpistettä eli yhteensä 103 tehopistettä. Tällä hän sijoittui pistepörssissä kolmanneksi. Pudotuspelien kuudessa ottelussa hän teki kuusi pistettä. OHL-kauden päätyttyä Cousins siirtyi vielä Phantomsiin, jossa ehti pelata seitsemän runkosarjaottelua. Kausi 2013–2014 oli Cousinsin ensimmäinen kokonainen ammattilaistasolla. Hän pelasi Phantomsissa 74 ottelua ja teki niissä 29 tehopistettä.

Cousins pelasi ensimmäisen NHL-ottelunsa 17. maaliskuuta 2015 Vancouver Canucksia vastaan. Hän sai jääaikaa 10.04 minuuttia. Yhteensä hän pelasi kauden 2014–2015 aikana 11 NHL-ottelua. Flyersin uudessa farmiseurassa Lehigh Valley Phantomsissa Cousins pelasi 64 ottelua tehden tehot 22+34=56. Tammikuussa 2015 hänet valittiin kuukauden pelaajaksi. Kaudella 2015–2016 Cousins pelasi 36 NHL-ottelua, joissa hän teki kuusi maalia ja neljä syöttöpistettä. AHL:ssä hän pelasi 38 ottelua tehden yhtä monta pistettä ja pääsi pelaamaan tähdistöottelussa.

Heinäkuussa 2016 Cousins ja Flyers solmivat kauden 2016–2017 kattavan sopimuksen. Cousins pelasi koko kauden NHL:n puolella, jossa hän teki 60 pelissä kuusi maalia sekä kymmenen syöttöpistettä.

Kauden päätyttyä, kesäkuussa 2017 Flyers kauppasi Cousinsin pelaajaoikeudet Arizona Coyotesille. Coyotes teki Cousinsin kanssa kahden vuoden mittaisen sopimuksen.

Lokakuussa 2020 Cousins teki vapaana agenttina Nashville Predatorsin kanssa kaksivuotisen ja yhteensä kolmen miljoonan dollarin arvoisen sopimuksen.

Heinäkuussa 2022 Cousins teki vapaana agenttina Florida Panthersin kanssa kaksivuotisen sopimuksen.

Elokuussa 2024 Cousins teki vapaana agenttina Ottawa Senatorsin kanssa vuoden mittaisen ja 800 000 dollarin arvoisen sopimuksen. 

## Tilastot

## Lähteet
* 
* 

### Viitteet
The Edge of Seventeen

**Edge of Seventeen** on vuonna 2016 julkaistu yhdysvaltalainen draamakomediaelokuva, jonka on kirjoittanut ja ohjannut Kelly Wolfson Craig. Elokuvassa nähdään näyttelijät Hailee Steinfeld, Woody Harrelson, Kyra Sedgwick ja Haley Lu Richardson. Kuvaukset alkoivat 21. lokakuuta 2015 Vancouverissa ja päättyivät 3. joulukuuta 2015.

Elokuva sai ensi-iltansa Toronton kansainvälisillä elokuvajuhlilla 16. syyskuuta 2016, ja ensi-ilta elokuvateattereissa oli 18. marraskuuta 2016. Se sai myönteisiä arvioita ja lipputulot tuottivat yli 18 miljoonaa Yhdysvaltain dollaria.

## Lähteet

## Aiheesta muualla
* 
*
Diedriryhmä

**Diedriryhmä** on säännöllisen monikulmion symmetriaryhmä. Diedriryhmän kukin alkio on jokin sellainen tason kierto, peilaus tai kierron ja peilauksen yhdistelmä, joka kuvaa kyseisen monikulmion takaisin itselleen. Kun monikulmiossa on *n* sivua, on sen diedriryhmässä 2*n* alkiota ja sitä merkitään D_n.

Esimerkiksi kahdeksankulmion diedriryhmässä on 16 erilaista kuvausta, joiden vaikutukset 8-kulmaiseen STOP-merkkiin näkyvät seuraavassa kuvassa. Ylärivissä merkkiä on kierretty vastapäivään 45 astetta kerrallaan. Alarivissä merkki on ensin peilattu vaaka-akselin suhteen ja sitten kierretty vastapäivään.

Diedriryhmä ei ole vaihdannainen (kun n > 2). Esimerkiksi kierto 90 astetta vastapäivään ja sen jälkeen peilaus vaaka-akselin suhteen tuottaa eri tuloksen kuin jos samat operaatiot tehdään eri järjestyksessä (ensin peilaus ja sitten kierto).

## Katso myös
* Neliön symmetriaryhmä

## Lähteet
* 

### Viitteet
Baban

**Baban** (, ) on kurditaustainen suku ja dynastia, joka hallitsi nimellisesti Osmanien valtakuntaan kuuluneita alueita 1600-luvulta 1800-luvulle nykyisessä Irakissa ja läntisessä Iranissa vuoteen 1851, jolloin viimeinen suvun hallitsija menetti asemansa.

## Historia
Babanin suvun tausta on epäselvä ja se nousi historiankirjoihin 1600-luvulla. Babanin dynastian perustajana pidetään Aḥmad Faqihia. Merkittävä tekijä suvusta tuli kuitenkin vasta hänen pojanpoikansa Sulayman Begin valtakaudella, jolloin hänen johtamansa ruhtinaskunta sai vähintään osittaisen tunnustuksen Osmanien valtakunnan sulttaanilta. Babanien varhainen tukikohta oli Kara Colan, kunnes se siirtyi Sulaimaniyyan kun kaupunki perustettiin vuonna 1784.

1700-luvulta 1800-luvulle Babanien emiirikunnan historiaa leimasi kilpailu muiden kurdiruhtinaskuntien kuten Botanin ja Soranin kanssa, sekä Osmanien valtakunnan ja Persian välinen kilpailu alueella. Babanin tuki Khana Paššan valtakaudella Osmanien Bagdadin *walille* osoittautui ratkaisevaksi näiden Persian vastaisen sodan aikana 1723-1747. Hänen seuraajansa Sulayman Paššan valtakaudella Babanien emiirikunta käsitti Koyn sanjakin ja suuria alueita Länsi-Persiasta. Babanien valta oli kuitenkin huteralla pohjalla suvun sisäisen kilpailun takia. Osmanit ja persialaiset tukivat omia suosikkejaan toisiaan vastaan ja hallitsijat vaihtuivatkin usein vain muutamien vuosien tai jopa kuukausien välein. Babanien vaikutusvalta kärsi merkittävästi Osmanien valtakunnan uudistuksista ja rajasopimuksista Persian kanssa vuosina 1823 ja 1847. Babanien hallitsijoiden autonomia päättyi Aḥmad Pašša Babanin tappioon Ḵoyissa vuonna 1847, jolloin hänen hallitsemansa alue liitettiin kiinteästi Osmanien valtakuntaan. Osmanit asettivat valtaan hänen veljensä Abd-Allah Paššan arvonimellä *qāʾem-maqām*, mutta hänetkin vaihdettiin turkkilaiseen virkamieheen vuonna 1851. Babanien hallitsijoiden jälkeläisiä elää yhä Sulaimaniyyan alueella.

## Lähteet
Hämeenlinnan nuorisovaltuusto

**Hämeenlinnan nuorisovaltuusto** eli NuVa on 12-18-vuotiaiden hämeenlinnalaisten nuorten muodostama kaupunginhallituksen nimittämä nuorten edunvalvojana ja äänitorvena toimiva vaikuttajaryhmä. Nuorisovaltuustolla on läsnäolo- ja puheoikeus Hämeenlinnan kaupunginvaltuustossa sekä lautakunnissa. Nuorisovaltuusto on kuntalain § 26 edellyttämä toimielin, joka jokaisen kunnan tulee perustaa ja taata sille toimintaedellytykset. 

Hämeenlinnan nuorisovaltuusto koostuu nuorista, jotka valitsevat keskuudestaan nuorisovaltuustolle toimihenkilöt ja 8 henkilön hallitus. Ennen vuotta 2017 nuorisovaltuusto toimi nimellä nuorten vaikuttajaryhmä jakautuen neljään erilliseen vaikuttajaryhmään, joista toimintasääntöuudistuksen myötä muotoutui nuorisovaltuuston alueryhmät. Kaudelle 2017-2018 nuorisovaltuusto valitsi puheenjohtajakseen Eero Roslanderin. 

Kaudella 2024 Hämeenlinnan Nuorisovaltuustossa on 25 jäsentä ja hallituksessa on 8 jäsentä. 

## Lähteet

## Katso myös
*Suomen Nuorisovaltuustojen Liitto – NUVA
Kiyomi Katsuki

**Kiyomi Katsuki** (s. 1919 Fukuokan prefektuuri, Japani) oli japanilainen hävittäjälentäjä ja ässä. Hän taisteli toisessa maailmansodassa Tyynellämerellä saavuttaen ainakin 16 ilmavoittoa. Katsuki käytti kaikkia tunnettuja ilmataisteluihin soveltuvia japanilaisia kellukekonetyyppejä. Hän saavutti Henry Sakaidan mukaan, 7 varmistettua ilmavoittoa vesitasoilla. Nämä tyypit olivat: Mitsubishi F1M "Pete", Mitsubishi A6M2-N "Rufe" ja Kawanishi N1K Kyōfu "Rex". Katsuki oli kaikkein ensimmäisin "Rex"-konetyypillä ilmavoiton saavuttanut.

Hän selvisi sodasta hengissä, vaikka teki törmäysvoiton Boeing B-17 *Lentävästä Linnoituksesta*. Katsuki joutui törmäämään raskaaseen vihollispommittajaan estääkseen vesilentokoneiden emäalus *Nisshinin* pommittamisen. Hän tuhosi myös B-25 Mitchell-koneen, sekä PBY Catalinan, B-24 Liberatorin ohella.

Syksyllä 1942 Ylikersantti Katsuki oli vesilentokoneiden huoltoalus *Chitosella*. Hänen tähystäjänään oli kersantti Michio Takarada. Saavutetuista ansioistaan Katsuki ylennettiin sotilasmestariksi. Sodan lopussa Katsuki lensi maatukikohdista Mitsubishi A6M Reisenillä ja Mitsubishi J2M:llä.

## Lähteet
*Sakaida, Henry: Japanin laivaston ilmavoimien ässät. Osprey 5. Koala-Kustannus, 2002. . (s. 40–42, 70, 103, 109)

### Viitteet

## Aiheesta muualla
*http://www.combinedfleet.com/chitosesp_t.htm
SMS Prinz Adalbert (1864)

**SMS Prinz Adalbert** oli Preussin laivaston ensimmäinen ironcladalus. Alus kuului vuodesta 1867 alkaen Pohjois-Saksan liiton laivastoon ja edelleen vuodesta 1871 se kuului Saksan keisarikunnan laivastoon.

## Suunnittelu
Alus oli M. L. Armanin suunnittelema vuonna 1862. Sen pituus vesirajassa oli 50,48 metriä ja kokonaispituus oli 56,96 metriä. Aluksen leveys oli 9,92 metriä ja sen syväys etuosassa oli 4,96 ja perässä 5,02 metriä. Aluksen suunnitelman mukainen uppouma oli normaalikuormalla 1&nbsp;440 metristä tonnia ja taisteluun kuormattuna jopa 1&nbsp;560 tonnia. Aluksen runko oli rakennettu perinteisesti kylkikaarten varaan ja siinä oli käytetty sekä puuta että rautaa. Loisten varalta runko oli päällystetty kuparilla.

Preussin laivasto piti aluksen merikelpoisuutta huonona törmäyskeulan aiheuttaessa suuren vedenvastuksen. Aluksella oli kuitenkin hyvä ohjausvaste ja sen kääntösäde oli pieni. Aluksella oli 121 hengen miehistö, joista kymmenen oli upseereita.

### Propulsiojärjestelmä
Aluksen propulsiojärjestelmä koostui kahdesta Le Havressa Mazelinen valmistamasta 2-sylinterisestä höyrykoneesta ja saman valmistajana kahdesta höyrykattilasta, jotka tuottivat 1,5 ilmakehän paineen. Aluksella oli vain yksi kattila- ja yksi konehuone. Koneisto pyöritti kahta nelilapaista potkuria, joiden halkaisija oli 3,6 metriä. Ohjattavuudesta huolehti kaksi peräsintä.

Alus oli lisäksi varustettu prikitakilalla, jonka purjepinta-ala oli 740 neliömetriä.

### Aseistus
Aluksen alkuperäisenä aseistuksena oli kolme rihlattua 36 naulan tykkiä. Näistä yksi oli sijoitettu viisiporttiseen keulakasemattiin ja kaksi muuta  kahdeksankulmaiseen kaksi porttiseen torniin keskilaivaan. Vuonna 1865 keulakasemattiin vaihdettiin yksi Kruppin 21 cm 19 pituuskaliiperin tykki, johon oli 76 kranaattia. Samalla porttien lukumäärä laskettiin kolmeen. Keskilaivaan vaihdettiin kaksi 17 cm 25 pituuskaliiperin tykkiä, joihin oli 142 kranaattia.

### Suoja
Aluksen suojana oli puurunkoon kiinnitetty kankirautapanssari. Vesirajaan oli kiinnitetty 127 millimetrin panssarivyö ja tykkitornien seinän paksuus oli 114 millimetriä.

## Valmistus
Konfederaatiohallitus tilasi aluksen Ranskasta Bordeaux'sta Arman Freres'ltä nimellä *Cheops* ja sen köli laskettiin vuonna 1863. Alus laskettiin vesille 1864. Preussin kuninkaallinen laivasto lunasti aluksen kesäkuussa 1865 ja se luovutettiin 10. heinäkuuta. Alus otettiin palvelukseen vasta seuraavana vuonna.

## Palvelus
Alus siirrettiin reserviin lokakuussa 1871 lahonneiden puuosien vuoksi ja sen aseistus riisuttiin 1875-1876. Alus romutettiin vuonna 1878.

## Lähteet
*
*
*

### Viitteet
Spider-Man (tokusatsu)

on japanilainen Toei Companyn tuottama live action -sarja, joka perustuu löyhästi Marvel Comicsin hahmoon, Hämähäkkimieheen. Kaikkiaan sarjassa oli 41 jaksoa, jotka esitettiin Tokyo Channel 12 -kanavalla 17. toukokuuta 1978 – 14. maaliskuuta 1979.

## Lähteet

## Aiheesta muualla
*